Heimavistin er staðsett við Nesgötu 40 í Neskaupstað . Á vistinni eru 29 tveggja manna herbergi , hvert með sér baði . Gott aðgengi er fyrir einstaklinga með fötlun og eitt herbergi er sérútbúið með þarfir einstaklinga með fötlun í huga . Ein lítil íbúð er á vistinni sem ætluð er fjölskyldufólki . Á hverjum herbergisgangi er eldhúskrókur með örbylgjuofni og ísskáp . Í sameiginlegu rými er setustofa , sjónvarp , poolborð , borðtennisborð , matsalur og rúmgott anddyri . Húsaleigusamningar eru gerðir við alla nemendur við upphaf dvalar á heimavist . Forráðamenn nemenda yngri en 18 ára skrifa einnig undir húsaleigusamninginn og því er mikilvægt að forráðamenn fylgi nemendum á vistina þegar dvöl hefst . Sé ekki hægt að koma því við er mikilvægt að ganga frá samningi áður en dvöl hefst . Heimavistin er opnuð kl. 16:00 á sunnudögum Heimavistinni er lokað kl. 17:00 á föstudögum Lokað er um helgar Við upphaf annar er heimavistin opnuð seinnipart dags , daginn áður en kennsla hefst .